da de da de da de fi en en en sv da nl de bar da da da da fr da da da de da da da da da da da de da de de da da es da da it da de
Find en ferievært | Dansk Skoleforening for Sydslesvig e.V.
Skoleforeningens forældre kan være en stor hjælp i forhold til at finde ferieværter i Danmark.
Det er hvert år en udfordring for Skoleforeningens rejsekontor at finde tilstrækkeligt mange værtsfamilier i Danmark, som tager imod et barn fra Sydslesvig i sommerferien.
- Ferierejserne er en helt unik oplevelse for både de unge fra Sydslesvig og feriefamilierne i Danmark. Et ferieophold kan blive til et venskab for livet, siger lederen af Rejsekontoret, Sally Flindt-Hansen.
Alligevel er det svært at skaffe nye ferieværter. Rejsekontoret har derfor gjort ferieopholdet mere fleksible, så de bedre kan passes ind i familiernes ferieønsker. Desuden er man i gang med at finde nye veje for hvervning.
Der bruges hvert år mange kræfter på at finde ferieværter i Danmark, og Sally Flindt-Hansen håber på, at også de sydslesvigske forældre giver en hånd med i dette arbejde.
- De har et stort netværk med både venner og familie i Danmark. Det ville være en stor hjælp, hvis folk ville benytte sig af deres netværk for at sikre, at alle sydslesvigske børn, der har lyst til et sommerferieophold i Danmark, kan sendes af sted, siger hun.
- For feriefamilien betyder opholdet, at dens barn eller barnebarn får en legekammerat fra Sydslesvig, som har dansk og tysk som modersmål, og som lever i et samfund, der er præget af mødet mellem dansk og tysk, siger Sally Flindt-Hansen.
Rejsedatoerne for i år er den 9. juli og den 23. juli, hvor der vil være fællestransport fra Flensborg. Der kan aftales andre, individuelle rejsedatoer. Flere informationer fås ved henvendelse til Skoleforeningens rejsekontor.
En verden i krise
21. marts 2022Kære alle, Nu hvor vi lige troede, at de helt mørke skyer langsomt var ved at forsvinde, og vi endda kunne begynde at ane forårssolen, så rammer overfaldet ...
Dansk Skoleforening for Sydslesvig e.V.Stuhrsallee 2224937 Flensburg